《翠湖杂咏 其十 昔曾亭》
明代·周瑛

改屋以为亭，昔人疑亦曾。笋芽穿壁入，菌茸傍栏蒸。

昼卧云为幕，夜吟月作灯。许多幽胜事，欲赋愧未能。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。